smcproject/ml-wiki-sentences huggingface dataset:
നിയമപ്രകാരം ഇവയെ സംരക്ഷിക്കാൻ തുടങ്ങിയതിനുശേഷമാണ് എണ്ണത്തിൽ കാര്യമായ വർദ്ധനവ് ഉണ്ടായത്.
തണ്ണീർത്തടങ്ങൾ നശിക്കുന്നതിനാലും ഇവയുടെ വാസസ്ഥലങ്ങൾ നശിക്കുന്നതുകൊണ്ടും ഗ്രേറ്റ് ഈഗ്രറ്റുകളുടെ എണ്ണം കുറഞ്ഞുവരുന്നു.
ഗ്രേറ്റ് ഈഗ്രറ്റിനെ നാഷണൽ അബൻഡന്റ് സൊസൈറ്റിയുടെ പ്രതീകമായി സ്വീകരിച്ചിരിക്കുന്നു.
വെളള തൂവൽക്കൂട്ടം കൊണ്ടുനിറഞ്ഞ ഏറ്റവും വലിയ ഹെറോൺ ആണ് ഗ്രേറ്റ് ഈഗ്രറ്റ്.
നീളമുളള കൂർത്ത മഞ്ഞചുണ്ടുകളും യോജിപ്പിക്കാത്ത ചർമ്മമുള്ള കാല്പാദങ്ങളും വലിയ വിരലുകളും ഇവയ്ക്കുണ്ട്.
നിവർന്നു നില്ക്കുമ്പോൾ ഒരു മീറ്റർ പൊക്കവും, 80 മുതൽ 104 സെ.
(31 മുതൽ 41 ഇഞ്ച്) വരെ നീളവും, 131 മുതൽ 170 സെ.
(52 മുതൽ 67 ഇഞ്ച്) വരെ ചിറകുവിസ്താരവും, 700 മുതൽ 1,500 ഗ്രാം  (1.5 മുതൽ 3.3 lb) വരെ ശരീരഭാരവും (ഏകദേശം 1,000 ഗ്രാം) ഇവയ്ക്കുണ്ട്.
ഗ്രേറ്റ് ബ്ലു ഇഗ്രെറ്റുകളേക്കാൾ ( ഗ്രേ ഹെറോൺ ) ( A. cinerea ) ഇവ ചെറിയ തോതിൽ വലിപ്പം കുറവാണ്.
ആണും പെണ്ണും കാഴ്ചയിൽ ഒരുപോലെയാണ്.
എന്നാലും ആണിന് പെൺ
ഗ്രേറ്റ് ഈഗ്രറ്റിനേക്കാൾ അല്പം വലിപ്പം കൂടുതലാണ്.
പ്രജനനകാലത്ത് പുറകുവശത്ത് നീളവും ഭംഗിയുമുള്ള നാരുപോലെയുള്ള തൂവലുകൾ ഉണ്ടാകുന്നു.
ഇത് ചുരുണ്ട് വാലറ്റം വരെ കിടക്കുന്നു.
ചിത്രശാല In flight Egg, Collection Museum Wiesbaden Adult in nonbreeding plumage Bright green facial skin during breeding season Parent on nest with chicks Ardea alba on the Bitsa pond അവലംബം പുറം കണ്ണി Ardea alba എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Ardea alba എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Great White Heron - The Atlas of Southern African Birds Great White Egret Archived 2007-11-01 at the Wayback Machine .
- National Park Neusiedlersee Seewinkel in Austria Great Egret – Cornell Lab of Ornithology Great egret Ardea alba - USGS Patuxent Bird Identification InfoCenter Ardea alba in the Flickr : Field Guide Birds of the World {{{2}}} on Avibase Great White Egret videos, photos, and sounds at the Internet Bird Collection Great Egret photo gallery at VIREO (Drexel University)
പെരുമ്പടപ്പ് ബ്ലോക്ക് പഞ്ചായത്ത്
മലപ്പുറം ജില്ലയിൽ പൊന്നാനി താലൂക്കിലാണ് 90.59 ചതുരശ്രകിലോമീറ്റർ വിസ്തീർണ്ണമുള്ള പെരുമ്പടപ്പ് ബ്ളോക്ക് പഞ്ചായത്ത് സ്ഥിതി ചെയ്യുന്നത്.
അഞ്ചു ഗ്രാമപഞ്ചായത്തുകൾ ഉൾപ്പെടുന്ന പെരുമ്പടപ്പ് ബ്ളോക്ക് പഞ്ചായത്തിന് 12 ഡിവിഷനുകളാണുള്ളത്.
അതിരുകൾ കിഴക്ക് - പാലക്കാട് ജില്ലയിലെ തൃത്താല , തൃശ്ശൂർ ജില്ലയിലെ ചൊവ്വന്നൂർ എന്നീ ബ്ളോക്കുകൾ പടിഞ്ഞാറ് - അറബിക്കടൽ വടക്ക് - ബീയം കായലും , കുണ്ടുകടവ് പുഴയും, തിരൂർ , പൊന്നാനി , പാലക്കാട് ജില്ലയിലെ തൃത്താല എന്നീ ബ്ളോക്കുകളും തെക്ക്‌ - തൃശ്ശൂർ ജില്ലയിലെ ചൊവ്വന്നൂർ, ചാവക്കാട് ബ്ളോക്കുകൾ ഗ്രാമപഞ്ചായത്തുകൾ ആലംകോട് ഗ്രാമപഞ്ചായത്ത് മാറഞ്ചേരി ഗ്രാമപഞ്ചായത്ത് നന്നംമുക്ക് ഗ്രാമപഞ്ചായത്ത് പെരുമ്പടപ്പ് ഗ്രാമപഞ്ചായത്ത് വെളിയംകോട് ഗ്രാമപഞ്ചായത്ത് വിലാസം
പെരുമ്പടപ്പ് ബ്ലോക്ക് പഞ്ചായത്ത് പെരുമ്പടപ്പ് - 679580 ഫോൺ‍ : 0494 2670274 ഇമെയിൽ‍‍‍ : bdoperumpadappa@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/perumpadappablock Archived 2013-11-30 at the Wayback Machine .
പെരുമ്പടവം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 സെപ്റ്റംബർ മുതൽ തുടരുന്നു.
എറണാകുളം ജില്ലയിലെ മൂവാറ്റുപുഴ താലൂക്കിലുള്ള ഒരു ഗ്രാമമാണ് പെരുമ്പടവം .
പെരുമാട്ടി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Perumatty_Gramapanchayath പെരുമാട്ടി പെരുമാട്ടി 10°42′N 76°51′E ﻿ / ﻿ 10.70°N 76.85°E ﻿ / 10.70; 76.85 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 60.79 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 27693 ജനസാന്ദ്രത 454/ ച.
പാലക്കാട്  ജില്ലയിലെ ചിറ്റൂർ താലൂക്കിൽ ചിറ്റൂർ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ പെരുമാട്ടി ഗ്രാമപഞ്ചായത്ത് .
പെരുമാട്ടി, മൂലത്തറ, വണ്ടിത്താവളം, പട്ടഞ്ചരി(ഭാഗികം), തത്തമംഗലം(ഭാഗികം) എന്നീ വില്ലേജുകളിലായി വ്യാപിച്ചു കിടക്കുന്ന ഈ പഞ്ചായത്തിന് 60.79 ചതുരശ്ര കിലോമീറ്റർ വിസ്തീർണ്ണമുണ്ട്.
പഞ്ചായത്തിന്റെ പടിഞ്ഞാറ് പട്ടഞ്ചരി പഞ്ചായത്തും കിഴക്ക് തമിഴ്‌നാടും തെക്ക് പട്ടഞ്ചരി പഞ്ചായത്തും തമിഴ്‌നാട്ടിന്റെ കുറച്ചു ഭാഗവും വടക്ക് ശോകനാശിനി പുഴയുമാണ് .
കൊക്കക്കോള ഫാക്ടറിയ്ക്കെതിരെ നടത്തിയ സമരത്തിന്റെ പേരിൽ പ്രസിദ്ധമായ പ്ലാച്ചിമട ഈ പഞ്ചായത്തിലാണ്.
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ പെരുമാട്ടി ഗ്രാമപഞ്ചായത്ത് Archived 2016-03-04 at the Wayback Machine .
പെരുമാതുറ പെരുമാതുറ പാലം
പെരുമാതുറ , കേരളത്തിലെ തിരുവനന്തപുരം ജില്ലയിൽ ചിറയിൻകീഴ് ബ്ലോക്കിൽ ചിറയിൻകീഴ് പഞ്ചായത്തിൽ അറബിക്കടലിന്റെ തീരത്തായി സ്ഥിതിചെയ്യുന്ന ഒരു ചെറിയ ഗ്രാമമാണ് .
ഒരു ടൂറിസ്റ്റു കേന്ദ്രമായി വികസിച്ചുകൊണ്ടിരിക്കുന്ന ഈ ഗ്രാമം തിരുവനന്തപുരം ജില്ലാ ആസ്ഥാനത്തു നിന്ന് ഏകദേശം 29 കിലോമീറ്റർ വടക്കു ഭാഗത്തായിട്ടാണ് സ്ഥിതി ചെയ്യുന്നത്.
ഈ ഗ്രാമം സമുദ്രനിരപ്പിൽനിന്ന് ഏകദേശം 19 മീറ്റർ ഉയരത്തിൽ നിലനിൽക്കുന്നു.
ഈ ഗ്രാമത്തിന്റെ കിഴക്ക് ഭാഗത്തെ അതിര് കഠിനംകുളം കായലും പടിഞ്ഞാറുവശത്ത് അറബിക്കടലും വടക്കുവശത്ത് മുതലപ്പൊഴിയുമാണ് .
സമീപസ്ഥമായ പ്രദേശങ്ങളിൽ പള്ളിപ്പുറം (7 കിലോമീറ്റർ) കിഴുവിലം (5 കിലോമീറ്റർ) അഞ്ചുതെങ്ങ് (8 കിലോമീറർ, മംഗലപുരം (5 കിലോമീറ്റർ), ചിറയിൻകീഴ് (4 കിലോമീറ്റർ) എന്നിവ ഉൾപ്പെടുന്നു.
പുതുതായി പണികഴിപ്പിക്കപ്പെട്ടിരിക്കുന്ന പെരുമാതുറ പാലം താഴമ്പള്ളി, പെരുമതുറ എന്നിവിടങ്ങളുമായി ബന്ധിപ്പിക്കുന്നതിനൊപ്പം തിരുവനന്തപുരം , കൊല്ലം എന്നിവിടങ്ങളിലേയ്ക്കു സഞ്ചരിക്കുവാനുള്ള എളുപ്പമാർഗ്ഗവുമാണ്.
എട്ടാം നൂറ്റാണ്ടിൽ ദക്ഷിണേന്ത്യയിൽ ഭരണം നടത്തിയിരുന്ന ചേരമാൻ പെരുമാളിന്റെ കാലഘട്ടത്തിലാണ് പെരുമാതുറയുടെ ആദ്യകാല ചരിത്രം ആരംഭിക്കുന്നത്.
പെരുമാതുറ എന്ന വാക്കിനർത്ഥം പെരുമാളിന്റെ ഭവനം എന്നാണ്.
മക്കയിലേയ്ക്കു യാത്ര തിരിക്കുന്നതിനുമുമ്പ് ഈ ഗ്രാമത്തിലെ വാസത്തിനിടയിലാണ് പെരുമാൾ ഇസ്ലാം മതത്തിലേയ്ക്ക് പരിവർത്തനം ചെയ്യപ്പെട്ടതെന്നു വിശ്വസിക്കപ്പെടുന്നു.
ചിത്രശാല മത്സ്യബന്ധന ബോട്ട്, പെരുമാതുറ പെരുമാതുറ ബീച്ചിന്റെ വീക്ഷണം മത്സ്യബന്ധനബോട്ട്, പെരുമാതുറ അവലംബം ↑ ↑ ↑
പെരുമാൾ മുരുകൻ ഇംഗ്ലീഷ് വിലാസം https://ml.wikipedia.org/wiki/Perumal_Murugan
തമിഴ് സാഹിത്യകാരനാണ് പെരുമാൾ മുരുകൻ (ജ : 1966).
നോവലുകളും ചെറുകഥകളും ലേഖനസമാഹാരങ്ങളും അടക്കം നിരവധി കൃതികൾ രചിച്ചിട്ടുണ്ട്.
കോയമ്പത്തൂർ, ഈറോഡ്, നാമക്കൽ പ്രവിശ്യകൾ ഉൾപ്പെടുന്ന കൊങ്കു മേഖലയുടെ കഥാകാരനും ചരിത്രകാരനുമായാണ് പെരുമാൾ മുരുകൻ അറിയപ്പെടുന്നത്.
നാമക്കൽ ജില്ലയിലെ തിരുച്ചെങ്കോട് സ്വദേശിയാണ്.
തമിഴ് സാഹിത്യകാരൻ ആർ. ഷൺമുഖസുന്ദരത്തിന്റെ നോവലുകളെക്കുറിച്ചുള്ള ഗവേഷണത്തിന് പി.എച്ച്.ഡി നേടി.
നാമക്കലിലെ ഗവൺമെന്റ് ആർട്‌സ് കോളേജിൽ തമിഴ് പ്രൊഫസറാണ്.  'ഇളമരുത്' എന്ന പേരിൽ കവിതകളെഴുതാറുണ്ട്.
കാലൈച്ചുവട് , മനഓസൈ , കുതിരവീരൻപയണം തുടങ്ങിയ തമിഴ് സമാന്തര സാഹിത്യ മാസികകളുടെ പത്രാധിപ സമിതി അംഗമായിരുന്നു.
ഇദ്ദേഹത്തിന്റെ മൂന്ന് നോവലുകൾ ഇംഗ്ലീഷിലേക്കും നിഴൽമുറ്റം എന്ന നോവൽ പോളിഷ് ഭാഷയിലേക്കും വിവർത്തനം ചെയ്യപ്പെട്ടിട്ടുണ്ട്.
ഹിന്ദുത്വ ഭീഷണി
മുരുകന്റെ 'മാതൊരുഭഗൻ' ( അർധനാരീശ്വരൻ ) എന്ന നോവലിനെതിരെ നാമക്കലിലെ തിരുച്ചെങ്കോട്ടും തമിഴ്നാടിന്റെ വിവിധ ഭാഗങ്ങളിലും  പ്രതിഷേധം ശക്തമായിരുന്നു.
പുസ്തകത്തിന്റെ പ്രതികൾ കത്തിക്കുകയും ഭീഷണിയെത്തുടർന്ന്, പെരുമാൾ മുരുകൻ കുടുംബസമേതം നാടുവിട്ടു.
നാമക്കൽ ജില്ലാ റവന്യു ഓഫീസറുടെ അധ്യക്ഷതയിൽ ചേർന്ന യോഗത്തിൽ ഹിന്ദു സംഘടനകളുടെ പ്രതിനിധികളും പെരുമാൾ മുരുകനും തമ്മിൽ ഒത്തുതീർപ്പിലെത്തി.
നോവലിലെ വിവാദഭാഗങ്ങൾ നീക്കം ചെയ്യാമെന്നും വിപണിയിൽ ബാക്കിയുള്ള കോപ്പികൾ പിൻവലിക്കാമെന്നും നിരുപാധികം മാപ്പു പറയാമെന്നും മുരുകൻ സമ്മതിച്ചതിനെത്തുടർന്ന് ഹിന്ദു സംഘടനകൾ പ്രതിഷേധം പിൻവലിച്ചു.
ഇതിനു പിന്നാലെ താൻ എഴുത്തു നിർത്തുകയാണെന്ന് മുരുകൻ തന്റെ ഫെയ്‌സ്ബുക്ക് പേജിൽ എഴുത്തു നിറുത്തിയതായി കുറിപ്പിട്ടു.
കാലൈച്ചുവട് , അടയാളം, മലൈകൾ, കയൽകവിൻ തുടങ്ങിയ പ്രസിദ്ധീകരണശാലകളോട് തന്റെ കഥകളും നോവലുകളും മറ്റ് ക്രിയാത്മക രചനകളും മേലിൽ വിൽക്കരുതെന്നും പെരുമാൾ മുരുകൻ ആവശ്യപ്പെട്ടു.
പെരുമാൾ മുരുകന് ഐക്യദാർഢ്യം പ്രഖ്യാപിച്ച് ഒരു കൂട്ടം എഴുത്തുകാർ വൺ പാർട്ട് വിമൺ എന്ന ഗ്രന്ഥം മലയാളത്തിലേക്ക് കൂട്ട തർജ്ജമ നടത്തി പ്രതിഷേധിക്കുകയാണ്.
അരുൺലാൽ, അശ്വതിമേനോൻ, മായാലീല, സ്വാതി ജോർജ്ജ് എന്നിവരാണ് ഈ വേറിട്ട പ്രതിഷേധം നടത്തിയത്.
മുരുകനെതിരെ ക്രിമിനൽ കേസ് രജിസ്റ്റർ ചെയ്തിരുന്നു.
ക്രിമിനൽ കേസ്
പെരുമാൾ മുരുകനെതിരെയുള്ള ക്രിമിനൽ കേസ് 2016 ജൂലൈയിൽ  മദ്രാസ് ഹൈക്കോടതി റദ്ദാക്കി.
എഴുത്തുകാർക്കും കലാകാരന്മാർക്കും സംരക്ഷണം നൽകേണ്ട ബാദ്ധ്യത ഭരണകൂടത്തിനുണ്ടെന്ന് കോടതി ഓർമിപ്പിച്ചു.
ആദ്യം ശിക്ഷ, പിന്നിട് വിധി എന്ന നടപടിക്രമം അനുവദിക്കാനാവില്ലെന്നും കോടതി നിരീക്ഷിച്ചു.
തമിഴ്‌നാട് പ്രോഗ്രസീവ് ആർട്ടിസ്റ്റ്‌സ് അസോസിയേഷൻ നൽകിയ ഹർജിയിലാണ് ഈ വിധി.
പെരുമാൾ മുരുകനെതിരെ നടപടി എടുക്കണമെന്നാവശ്യപ്പെട്ട് നാമക്കൽ തിരുച്ചെങ്കോട്ടുള്ള ഒരു വിഭാഗം ആളുകൾ നൽകിയ ഹർജിയും ഹൈക്കോടതി തള്ളി.
2015 ജനവരി 11-ന് നാമക്കൽ ജില്ലാ ഭരണകൂടം വിളിച്ചുകൂട്ടിയ സമാധാന ചർച്ചയിൽ എടുത്ത തീരുമാനങ്ങളും റദ്ദാക്കി.
സാഹിത്യവും കലയുമായും ബന്ധപ്പെട്ട വിഷയങ്ങളിൽ പോലീസോ പ്രാദേശിക ഭരണാധികാരികളോ അല്ല തീരുമാനമെടുക്കേണ്ടതെന്ന് വ്യക്തമാക്കി.
അതിനായി വിഷയത്തിൽ അവഗാഹമുമുള്ള വിദഗ്ദ്ധസമിതിക്ക് മൂന്നു മാസത്തിനുള്ളിൽ രൂപം നൽകണമെന്ന് സർക്കാറിന് നിർദ്ദേശം നൽകുകയും ചെയ്തു.
ചീഫ് ജസ്റ്റിസ് എസ്.കെ കൗൾ, ജസ്റ്റിസ് പുഷ്പ സത്യനാരായണ എന്നിവരടങ്ങിയ ബഞ്ചിന്റേതാണ് ഉത്തരവ്.
കൃതികൾ നോവലുകൾ ഏറുവെയിൽ-1991[1] നിഴൽമുറ്റം-1993[2] സൂളമാതാരി-2000[3] കങ്കണം-2007[4] ' മാതൊരുഭഗൻ '-2010 [5] ആലന്തപച്ചി - 2012[6] പൂക്കുഴി - 2013 ആലവായൻ - 2014 അർദ്ധനാരി - 2014 ചെറുകഥാ സമാഹാരങ്ങൾ തിരുചെങ്കോടു-1994 നീർവിളയാട്ട്-2000 പീക്കതൈകൾ-2006 വേപ്പൈണ്ണൈ കലയം - 2012 കവിതാ സമാഹാരങ്ങൾ നിഴൽ ഉറവ്-1991 ഗോമുഖി നദിക്കരൈ സൂഴാങ്കൽ-2000 നീർ മിതക്കും കൺകൾ-2005 വെള്ളിശനിപുതൻഞായിറുവിയാഴൻചെവ്വായ് - 2012 വിവർത്തനങ്ങൾ SEASONS OF THE PALM (2004) CURRENT SHOW (2004) ONE PART WOMAN (2013) എരിവെയിൽ (2020) ശക്തിവേൽ (2019) അവലംബം ↑ ↑ ↑ ↑ പുറം കണ്ണികൾ Perumal Murugan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Silencing a sensitive writer In defence of the chronicler of Kongu
പെരുമ്പടപ്പ് ഗ്രാമപഞ്ചായത്ത് പെരുമ്പടപ്പ്‌ ബ്ലോക്കിലെ കൃഷി അസിസ്റ്റന്റ് ഡയറക്ടറുടെ കാര്യാലയ സൂചനാ ഫലകം.
ഇംഗ്ലീഷ് വിലാസം https://ml.wikipedia.org/wiki/Perumbadappu_Gramapanchayat
മലപ്പുറം ജില്ലയിലെ പൊന്നാനി താലൂക്കിൽ , പെരുമ്പടപ്പ് ബ്ളോക്കിലാണ് 14.92 ചതുരശ്ര കിലോമീറ്റർ വിസ്തീർണ്ണമുള്ള പെരുമ്പടപ്പ് ഗ്രാമപഞ്ചായത്ത് സ്ഥിതി ചെയ്യുന്നത്.
1968 -ൽ ഈ പഞ്ചായത്ത് രൂപീകൃതമായി.
അതിരുകൾ കിഴക്ക് - നന്നംമുക്ക് പഞ്ചായത്ത് , തൃശ്ശൂർ ജില്ലയിലെ കാട്ടകാമ്പാൽ പഞ്ചായത്ത് എന്നിവ.
പടിഞ്ഞാറ് – അറബിക്കടൽ തെക്ക്‌ - തൃശ്ശൂർ ജില്ലയിലെ പുന്നയൂർക്കുളം , കാട്ടകാമ്പാൽ പഞ്ചായത്തുകൾ വടക്ക് – വെളിയങ്കോട് , നന്നംമുക്ക് പഞ്ചായത്തുകൾ ചരിത്രം
ഈ പഞ്ചായത്തിലെ വന്നേരിയിലുള്ള ചിത്രകൂടം എന്ന സ്ഥലമായിരുന്നു പെരുമ്പടപ്പ് സ്വരൂപത്തിൻറെ ആദ്യ തലസ്ഥാനം.
ഇവിടം ഈ പഞ്ചായത്തിലാണ്.
രാജപരമ്പരകളോടനുബന്ധിച്ച് പണ്ട് നിലനിന്നിരുന്ന അയിരൂർമന, കൊരട്ടിക്കരമന, ചേരിയത്ത് ചേമംഗലമന എന്നിവ ഇവിടെ സ്ഥിതിചെയ്യുന്നു.
പെരുമ്പടപ്പ് സ്വരൂപം നിലനിന്നിരുന്നതിനാലാണ്, പെരുമ്പടപ്പ് എന്ന പേർ ഉൽഭവിച്ചത്.
1930-40 കളിൽ ഇവിടെയും സ്വാതന്ത്ര്യ പ്രസ്ഥാനം സജീവമായി.
മാക്കാലിക്കൽ കുമാരൻ മാസ്റ്റർ, കുവ്യക്കാട്ടിൽ കുത്തുമോൻ തുടങ്ങിയവർ ആദ്യകാല കോൺഗ്രസ് പ്രവർത്തകരായിരുന്നു.
കമ്യൂണിസ്റ്റ് പാർട്ടിയും ഇക്കാലത്തുതന്നെ പ്രവർത്തനമാരംഭിച്ചു .
പെരുമ്പടപ്പ് സ്വരൂപത്തിൻറെ മേൽക്കോയ്മാ സ്ഥാനവും കൊച്ചിരാജാക്കന്മാരുടെ പട്ടാഭിഷേകവും നടന്നത് ഇവിടെ വച്ചായിരുന്നു.
രാജപരമ്പരകളോടനുബന്ധിച്ച് ഒരുകാലത്ത് നിലനിന്നിരുന്ന അയിരൂർമന, കൊരട്ടിക്കരമന, ചേരിയത്ത് ചേമംഗലമന എന്നിവ ഇവിടെ സ്ഥിതിചെയ്യുന്നു.
സ്ഥലോല്പത്തി
പെരുമ്പടപ്പ് സ്വരൂപം നിലനിന്നിരുന്നതിനാലാണ്, പെരുമ്പടപ്പ് എന്ന പേർ ഉൽഭവിച്ചത് സ്വാതന്ത്രസമര പ്രസ്ഥാനത്തിലെ സ്ഥാനം, പ്രധാന വ്യക്തികൾ, സംഭവങ്ങൾ
1930 - 40 കളിൽ സ്വാതന്ത്ര്യ പ്രസ്ഥാനം സജീവമായി.
സാമൂഹ്യ രാഷ്ട്രീയ സാംസ്കാരിക പ്രസ്ഥാനങ്ങൾ
പുത്തൻപള്ളിമൂപ്പർ പുത്തൻപള്ളിക്കു സമീപം സ്ഥാപിച്ച എൽ.പി. സ്കൂളാണ് ഈ പഞ്ചായത്തിലെ ആദ്യത്തെ വിദ്യാലയം.
ഈ പഞ്ചായത്തിൽ 1930 - 40 കളിൽ കമ്യൂണിസ്റ്റ് പാർട്ടി സജീവമായി.
പഞ്ചായത്ത് രൂപീകരണം / ആദ്യകാല ഭരണസമിതികൾ
1968 ൽ പെരുമ്പടപ്പ് ബോർഡ് വിഭജിച്ച് പെരുമ്പടപ്പ്, എരമംഗലം പഞ്ചായത്തുകളായി .
എ.എസ്. ഹസ്സൻകുട്ടിയായിരുന്നു ആദ്യത്തെ പഞ്ചായത്ത് പ്രസിഡൻറ്.
വാർഡുകൾ പുതിയിരുത്തി വെസ്റ്റ് പുതിയിരുത്തി ഈസ്റ്റ് അയിരൂർ ഈസ്റ്റ് കോടത്തൂർ നോർത്ത് പുത്തൻപള്ളി കൊഴപ്പുള്ളി ചെറവല്ലൂർ വെസ്റ്റ് ചെറവല്ലൂർ ഈസ്റ്റ് തവളക്കുന്ന് പെരുമ്പടപ്പ് വന്നേരി ചെറായി കോടത്തൂർ സൗത്ത് അയിരൂർ വെസ്റ്റ് പാലപ്പെട്ടി ഈസ്റ്റ് പൂവാങ്കര പാലപ്പെട്ടി വെസ്റ്റ് തട്ടുപറമ്പ് സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് പെരുമ്പടപ്പ് വിസ്തീര്ണ്ണം 14.92  ചതുരശ്ര കിലോമീറ്റർ ജനസംഖ്യ 27,204 പുരുഷന്മാർ 13,066 സ്ത്രീകൾ 14,138 ജനസാന്ദ്രത 1811 സ്ത്രീ : പുരുഷ അനുപാതം 1082 സാക്ഷരത 84.4% വിദ്യാഭ്യാസസ്ഥാപനങ്ങൾ
പുത്തൻപള്ളിമൂപ്പർ പുത്തൻപള്ളിക്കു സമീപം സ്ഥാപിച്ച എൽ.പി. സ്കൂളാണ് ഈ പഞ്ചായത്തിലെ ആദ്യത്തെ വിദ്യാലയം .
അവലംബം 1 2 പെരുമ്പടപ്പിന്റെ ചരിത്രം http://www.trend.kerala.gov.in Archived 2019-09-02 at the Wayback Machine .
http://lsgkerala.in/perumpadappapanchayat Archived 2013-11-30 at the Wayback Machine .
പെരുമാൾ തിരുമൊഴി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2022 ഒക്ടോബർ മുതൽ തുടരുന്നു.
ആഴ്‌വഞ്ചേരി തമ്പ്രാന്റെ കൃതികളിലൊന്ന്.
പെരുമ്പടപ്പ് (വിവക്ഷകൾ)
പെരുമ്പടപ്പ് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
പെരുമ്പടപ്പുസ്വരൂപം - കൊച്ചി രാജ്യം - കേരളത്തിൽ നിലവിലുണ്ടായിരുന്ന ഒരു പഴയ നാട്ടുരാജ്യം പെരുമ്പടപ്പ് - എറണാകുളം ജില്ലയിലെ ഒരു ഗ്രാമം പെരുമ്പടപ്പ് ഗ്രാമപഞ്ചായത്ത് പെരുമ്പടപ്പ് ബ്ലോക്ക് പഞ്ചായത്ത് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പ്രേം നസീറിനെ കാണ്മാനില്ല
1983ൽ ലെനിൻ രാജേന്ദ്രൻ സംവിധാനം ചെയ്ത വിജയ് മേനോൻ, മണിയൻപിള്ള രാജു ശ്രീനിവാസൻ എന്നിവർ അഭിനയിച്ച ഒരു മലയാള കുറ്റാന്വേഷണ സിനിമ ആണ് പ്രേം നസീറിനെ കാണ്മാനില്ല .
പ്രേം നസീർ .
മമ്മൂട്ടി , ശങ്കർ , നെടുമുടി വേണു എന്നിവരാണ് മറ്റ് സഹനടന്മാർ .
കേരള സമൂഹത്തെയും അതിന്റെ രാഷ്ട്രീയ നേതൃത്വത്തെയും ഇത്തരം ദാരുണമായ സംഭവത്തിൽ വിവിധ ആളുകൾ എങ്ങനെ പെരുമാറുന്നുവെന്നും സിനിമ കാണിക്കുന്നു.
പ്രേം നസീർ പ്രധാന കഥാപാത്രത്തെ അവതരിപ്പിച്ച പോസ്റ്റ് മാനെ കാണാനില്ല എന്ന പഴയ സിനിമയെ അടിസ്ഥാനമാക്കിയായിരിക്കാം ഈ പേര്.
നിരാശനായ ഒരു കൂട്ടം യുവാക്കൾ പ്രശസ്ത മലയാള നടൻ പ്രേം നസീറിനെ ഫിലിം ഷൂട്ടിംഗ് സെറ്റുകളിൽ നിന്ന് തട്ടിക്കൊണ്ടുപോകാൻ തീരുമാനിക്കുന്നു.
പിടിച്ചെടുത്ത പ്രേം നസീറിനെ ഇടതൂർന്ന വനത്തിലെ തകർന്നുകിടക്കുന്ന വീട്ടിലേക്ക് കൊണ്ടുപോകുന്നു.
തട്ടിക്കൊണ്ടുപോകുന്നവർ പ്രേം നസീറിനോട് മാന്യമായി പെരുമാറുകയും അവർ താമസിക്കുന്ന സ്ഥലം കണക്കിലെടുത്ത് ഏറ്റവും നല്ല രീതിയിൽ പെരുമാറുകയും ചെയ്യുന്നു.
ഒരു തട്ടിക്കൊണ്ടുപോകൽകാരനായ  ( ശ്രീനിവാസൻ ) ഒരു ഉയർന്ന ജാതിക്കാരനായ ഹിന്ദു കുടുംബത്തിൽ നിന്നാണ് വരുന്നത്, പിതാവ് പ്രാദേശിക ക്ഷേത്ര കോമരമായി ജോലി ചെയ്തിരുന്നു.
ഉയർന്ന വിദ്യാഭ്യാസമുള്ളയാളാണെങ്കിലും നല്ല ജോലി കണ്ടെത്തുന്നില്ല.
മറ്റൊരു ഗുണ്ടാസംഘത്തിന് (വിജയ് മേനോൻ) വളരെ വിഷമകരമായ ഒരു ബാല്യമുണ്ട്, ഈ സമയത്ത് മാതാപിതാക്കൾ കൊല്ലപ്പെട്ടു, കൊലപാതകിയുടെ വീട്ടു സഹായിയായി ജീവിക്കേണ്ടി വന്നു.
ക്രൂരമായ സമൂഹത്തിനെതിരായ നിരാശ പ്രകടിപ്പിക്കുന്നതിനാണ് പ്രേം നസീറിനെ തട്ടിക്കൊണ്ടുപോകുന്നത്.
ഈ വാർത്ത കേട്ട കേരളം ഇപ്പോൾ ആകെ ഞെട്ടിപ്പോയി.
പഴയ നടിമാരായ രാഗിണിയും കുമാരിയും പ്രേം നസീർ അഭിനയിച്ച പഴയ സിനിമകൾ കാണുന്നു.
പുതിയ സിനിമാ റിലീസുകൾ (റിച്ചാർഡ് ആറ്റൻബറോയുടെ ഗാന്ധി ഉൾപ്പെടെ) താൽക്കാലികമായി നിർത്തിവച്ചു, പഴയ പ്രേം നസീർ സിനിമകൾ ഇപ്പോൾ തീയറ്ററുകളിൽ പ്രദർശിപ്പിക്കുന്നു.
മൂവി വിതരണക്കാരെ സംബന്ധിച്ചിടത്തോളം ഇത് കുറച്ച് അധിക വരുമാനം നേടാനുള്ള ഒരു ദ്രുത മാർഗ്ഗമാണ്.
പ്രേം നസീർ അഭിനയിച്ച ഏറ്റവും പുതിയ സിനിമയുടെ നിർമ്മാതാവ് വളരെ മോശം അവസ്ഥയിലാണ്.
അദ്ദേഹത്തിന്റെ സിനിമയിലെ രണ്ട് സീനുകൾ മാത്രമാണ് ഇതുവരെ ചിത്രീകരിച്ചിട്ടില്ല.
നിരാശനായി പ്രേം നസീറിന്റെ സഹോദരൻ പ്രേം നവാസിനോട് ഡമ്മിയായി അഭിനയിക്കാൻ അഭ്യർത്ഥിക്കുന്നു, അങ്ങനെ സിനിമ എങ്ങനെയെങ്കിലും പൂർത്തിയാക്കാൻ കഴിയും.
സിനിമ പൂർത്തിയാകുമെന്ന് ഇന്നസെന്റ് എന്ന് പേരുള്ള നിർമ്മാതാവ് പ്രേം നവാസിനോട് അഭ്യർത്ഥിക്കുന്നു, കൂടാതെ അദ്ദേഹത്തിന് സിനിമ റിലീസ് ചെയ്യാനും കുറച്ച് പണം സമ്പാദിക്കാനും കഴിയും.
പ്രേം നസീറിനെ രക്ഷപ്പെടുത്തുന്നതിനുമുമ്പ് സിനിമ റിലീസ് ചെയ്യുക എന്നതാണ് അദ്ദേഹത്തിന്റെ ആശയം.
സംസ്ഥാനത്തെ രാഷ്ട്രീയ രംഗം മോശമായ അവസ്ഥയിലാണ്.
അന്നത്തെ ഭരണകക്ഷിയായ സർക്കാർ അന്വേഷണങ്ങളിൽ വീഴ്ച വരുത്തിയെന്ന് ആരോപിക്കപ്പെടുന്നു.
പ്രേം നസീറിന് സർക്കാർ വേണ്ടത്ര സംരക്ഷണം നൽകിയിട്ടില്ലെന്ന് പ്രതിപക്ഷത്തുള്ള പാർട്ടി കരുതുന്നു, കാരണം പ്രതിപക്ഷത്തുള്ള പാർട്ടിയോട് നസീർ അനുഭാവം പ്രകടിപ്പിച്ചു.
ആഭ്യന്തരമന്ത്രിയോട് ( തിലകൻ ) രാജിവയ്ക്കണമെന്ന് ആവശ്യപ്പെടുന്നു.
ആഭ്യന്തരമന്ത്രി നിരാകരിച്ച് തന്റെ സ്ഥാനം നിലനിർത്താൻ ശ്രമിക്കുന്നു.
തട്ടിക്കൊണ്ടുപോകലിൽ അന്താരാഷ്ട്ര ഏജൻസികൾ ഉൾപ്പെട്ടിട്ടുണ്ടെന്നും അതിനാൽ കേന്ദ്ര സർക്കാരിന്റെ സഹായം ആവശ്യമാണെന്നും അദ്ദേഹം കരുതുന്നു.
അതേസമയം, സായുധ റിസർവിൽ നിന്നും സായുധ പോലീസ് ബറ്റാലിയനുകളിൽ നിന്നും ധാരാളം പോലീസ് ഉദ്യോഗസ്ഥരെ സംസ്ഥാന പോലീസ് അണിനിരത്തുന്നു.
അതേസമയം, തട്ടിക്കൊണ്ടുപോകുന്നവരുമായി നല്ല സൗഹൃദം പുലർത്തിയിരുന്ന പ്രേം നസീർ അവരുടെ പ്രവർത്തനങ്ങളുടെ വിഡ് ness ിത്തത്തെക്കുറിച്ച് അവരെ ബോധ്യപ്പെടുത്തുന്നു.
കീഴടങ്ങാൻ അദ്ദേഹം അവരെ ഉപദേശിക്കുന്നു.
ഒരു പോലീസ് പാർട്ടി പതിയിരുന്ന് കീഴടങ്ങുമ്പോൾ കീഴടങ്ങാനുള്ള പദ്ധതിയുമായി അവർ ഉടൻ തന്നെ കാട്ടിൽ നിന്ന് രക്ഷപ്പെടാൻ പദ്ധതിയിടുന്നു.
പ്രേം നസീറിനെ രക്ഷപ്പെടുത്തുക എന്നതായിരുന്നു ലക്ഷ്യം.
തട്ടിക്കൊണ്ടുപോകുന്നവരെ പിടികൂടാൻ അമിത ബലപ്രയോഗം നടത്തുന്നു.
പോലീസ് വാഹനങ്ങളിലേക്കുള്ള വഴിയിലുടനീളം അവരെ മർദ്ദിക്കുകയും അതിലൊരാൾക്ക് വെടിയേൽക്കുകയും ചെയ്യുന്നു.
തട്ടിക്കൊണ്ടുപോയവർ കഠിന കുറ്റവാളികളല്ലെന്ന് അവനറിയാമെന്നതിനാൽ നിരാശനായ പ്രേം നസീർ നിസ്സഹായനായി നോക്കുന്നു, പക്ഷേ പോലീസിനെയും സർക്കാർ നേതൃത്വത്തെയും ജനങ്ങളെയും ബോധ്യപ്പെടുത്താൻ അദ്ദേഹത്തിന് കഴിയില്ല.
താരം വേഷം 1 പ്രേംനസീർ സ്വയം 2 ശങ്കർ സ്വയം 3 ശ്രീനിവാസൻ തട്ടിപ്പുകാരൻ1 4 മണിയൻപിള്ള രാജു തട്ടിപ്പുകാരൻ2 5 വിജയ് മേനോൻ തട്ടിപ്പുകാരൻ3 6 ഗംഗാധരൻ മേനോൻ തട്ടിപ്പുകാരൻ4 7 മമ്മൂട്ടി സ്വയം 8 അച്ചൻകുഞ്ഞ് മാരൻ 9 തിലകൻ ആഭ്യന്തരമന്ത്രി 10 ഇന്നസെന്റ് ഇന്നസെന്റ്, ചലച്ചിത്ര നിർമ്മാതാവ് 11 ശാന്ത കുമാരി ഭാർഗവി 12 സ്വപ്ന പപ്പി 13 നെടുമുടി വേണു സ്വയം 12 മാധവി സ്വയം 13 ശാന്തി കൃഷ്ണ സ്വയം 12 മേനക സ്വയം 13 ലക്ഷ്മി അംഗീകാരമില്ലാത്ത കാമിയോ 12 ഷീല അതിഥിതാരം 13 പ്രേമ അതിഥിതാരം കുറിപ്പുകൾ ഈ ചിത്രത്തിൽ ഗാനങ്ങൾ ഇല്ല മലയാള സിനിമയിലെ ജനപ്രിയ ഹാസ്യനടന്മാരിൽ ഒരാളായ ഇന്നസെന്റ് ഒരു ചലച്ചിത്ര നിർമ്മാതാവായി പ്രവർത്തിക്കുന്നു.
യഥാർത്ഥ ജീവിതത്തിൽ, 1980 കളിൽ ഇന്നസെന്റ് ഒരു ചലച്ചിത്ര നിർമ്മാതാവായിരുന്നു.
സംവിധായകൻ പി.ജി വിശ്വഭരൻ, നടന്മാരായ മമ്മൂട്ടി, നെദുമുടി വേണു, പ്രേം നവാസ് എന്നിവരാണ് ചിത്രത്തിൽ അഭിനയിക്കുന്നത്.
1990 കളുടെ തുടക്കത്തിൽ ദൂരദർശൻ മലയാളത്തിലെ പ്രതികാരണം എന്ന പരിപാടിയുടെ അവതാരകനായിരുന്ന ജോൺ സാമുവൽ ഈ കേസ് അന്വേഷിക്കുന്ന ഡെപ്യൂട്ടി പോലീസ് സൂപ്രണ്ടായി പ്രവർത്തിച്ചു.
പരാമർശങ്ങൾ ബാഹ്യ ലിങ്കുകൾ Prem Nazirine Kanmanilla ഇന്റർനെറ്റ് മൂവി ഡാറ്റാബേസിൽ
പ്രേം നവാസ് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Prem_Navas
ഒരു മലയാളചലച്ചിത്രനടനും നിർമ്മാതാവുമായിരുന്നു അബ്ദുൾ വഹാബ് എന്ന പ്രേം നവാസ് .
ഇദ്ദേഹം പ്രേം നസീറീന്റെ ഇളയ സഹോദരനായിരുന്നു.
ജെ.ഡി. തോട്ടാൻ സംവിധാനം ചെയ്ത കൂടപ്പിറപ്പ് എന്ന ചിത്രത്തിലെ നായക വേഷത്തിൽ അഭിനയിച്ചു കൊണ്ടാണ് ചലച്ചിത്രരംഗത്തെത്തിയത്.
രാഷ്ട്രപതിയുടെ അവാർഡ് ലഭിച്ച അഗ്നിപുത്രി എന്ന ചലച്ചിത്രത്തിന്റെ നിർമ്മാതാവ് അദ്ദേഹമായിരുന്നു.
തിരുവിതാംകൂറിലെ ചിറയൻകീഴിൽ ഷാഹുൽ ഹമീദ്, അസ്മാ ബീവി ദമ്പതികളുടെ മകനായി 1932 ജനുവരി 1-ന് അബ്ദുൽ വഹാബ് എന്ന പേരിൽ ജനിച്ചു.
പ്രേം നസീർ , അഷ്‌റഫ് എന്നീ രണ്ട് സഹോദരന്മാരും സുലേഖ, ആരിഫ, അനീസ, ഉമൈബ, സുനൈസ, സുഹാറ എന്നീ ആറ് സഹോദരിമാരുമായിരുന്നു അദ്ദേഹത്തിനുണ്ടായിരുന്നത്.
സിനിമയിൽ അവസരം തേടി അദ്ദേഹം സഹോദരനു പിന്നാലെ ചെന്നൈ നഗരത്തിലെത്തുകയും 1956 ൽ‌ ഖദീജ പ്രൊഡക്ഷൻസിന്റെ ബാനറിൽ ജെ.ഡി. തോട്ടാൻ സംവിധാനം ചെയ്ത കൂടപ്പിറപ്പ് എന്ന ചിത്രത്തിൽ സിനിമയിലൂടെ അരങ്ങേറ്റം കുറിയ്ക്കുകയും ചെയ്തു.
ഈ ചിത്രത്തിലൂടെ മലയാള സിനിമയിൽ അരങ്ങേറ്റം കുറിച്ച അംബികയാണ് അദ്ദേഹത്തിന്റെ നായികയായി അഭിനയിച്ചത്.
ഈ ചിത്രം ജനപ്രിയ മലയാള ഗാനരചയിതാവായ വയലാർ രാമവർമ്മയുടെയും അരങ്ങേറ്റ ചിത്രമായിരുന്നു.
ഈ ചിത്രത്തിലെ നായകനായി അഭിനയിച്ച പ്രേം നവാസ് ജനപ്രീതി നേടുന്നതിൽ പരാജയപ്പെട്ടുവെങ്കിലും അംബിക തന്റെ ആദ്യ ചിത്രത്തിൽത്തന്നെ ശ്രദ്ധിക്കപ്പെട്ടു.
എന്നിരുന്നാലും പിൽക്കാലത്ത് അദ്ദേഹം അഭ്രപാളികളിൽ നിരവധി പ്രധാന നായക പ്രധാനമായ വേഷങ്ങൾ ചെയ്തു.
സഹോദരന്റെ പേരുമായി സമന്വയിപ്പിച്ച് അദ്ദേഹം സിനിമയിൽ തന്റെ പേര് പ്രേം നവാസ് എന്നാക്കി മാറ്റി.
മലയാളത്തിലെ ആദ്യ കളർ ചിത്രമായിരുന്ന കണ്ടം ബച്ച കോട്ടിലെ നായകനായിരുന്നു അദ്ദേഹം.
രാമു കാര്യാട്ട് സംവിധാനം ചെയ്ത നെല്ല് എന്ന ചിത്രത്തിലും അദ്ദേഹം ഒരു പ്രധാന കഥാപാത്രമായി അഭിനയിച്ചിരുന്നു.
തന്റെ സഹോദരനെപ്പോലെ ജനപ്രിയനല്ലെങ്കിലും, അഭ്രപാളികളിൽ  അവിസ്മരണീയമായ ഏതാനും വേഷങ്ങൾ അവതരിപ്പിച്ച അദ്ദേഹം, കൂടാതെ കുറച്ച് മലയാളം ക്ലാസിക് ഗാന രംഗങ്ങളിലും പ്രത്യക്ഷപ്പെട്ടിട്ടുണ്ട്.
ഒരു സ്ത്രീപക്ഷ സിനിമയായിരുന്ന കാർത്തിയയിൽ നടി ശാരദയുടെ ഇളയ സഹോദരനായി അഭിനയിച്ച അദ്ദേഹം ജനപ്രിയ റൊമാന്റിക് ഗാനമായ  " അക്കരെയാണെൻറെ മാനസം " എന്ന ഗാനരംഗത്തും അഭിനയിച്ചിരുന്നു.
ഒരു നടനെന്ന നിലയിൽ സഹോദരനെപ്പോലെ വിജയിക്കാൻ കഴിയില്ലെന്ന് കണ്ടെത്തിയ അദ്ദേഹം സിനിമാ നിർമ്മാണത്തിലേക്ക് തിരിഞ്ഞു.
മലയാള സിനിമയിലെ നിത്യഹരിത ജോഡികളായി മാറിയ സഹോദരനും നടി ഷീലയും അഭിനയിച്ച രാഷ്ട്രപതിയുടെ അവാർഡ് നേടിയ ബ്ലോക്ക്ബസ്റ്റർ ചിത്രം അഗ്നിപുത്രിയും അദ്ദേഹമാണ് നിർമ്മിച്ചത്.
സുലോചനയെ വിവാഹം കഴിച്ച അദ്ദേഹത്തിന് പ്രേംകിഷോർ എന്നൊരു പുത്രനുണ്ട്.
1992 മാർച്ച് 27 ന് ചൈന്നൈയിൽ വച്ചുണ്ടായ ഒരു തീവണ്ടിയപകടത്തിൽ 60 ആമത്തെ വയസിൽ അദ്ദേഹം മരണമടഞ്ഞു.
അഭിനയിച്ച ചിത്രങ്ങൾ ചിത്രം വർഷം നിർമാതാവ് സംവിധായകൻ കൂടപ്പിറപ്പ് 1956 റഷീദ് ജെ.ഡി. തോട്ടാൻ നാടോടികൾ 1959 ടി.കെ. പരീക്കുട്ടി എസ്. രാമനാഥൻ സ്തീഹൃദയം 1960 ടി ടി പ്രൊഡക്ഷൻ ജെ.ഡി. തൊട്ടാൻ അരപ്പവൻ 1961 കെ. കുമാർ കെ. ശങ്കർ കണ്ടംബെച്ച കോട്ട് 1961 ടി.ആർ. സുന്ദരം ടി.ആർ. സുന്ദരം കാൽപ്പാടുകൾ 1962 ടി.ആർ. രാഘവൻ കെ.എസ്. ആന്റണി ശ്രീ രാമ പട്ടാഭിഷേകം 1962 പി. സുബ്രഹ്മണ്യം ജി.കെ. രാമു വേലുത്തമ്പി ദളവ 1962 ആറ്റം ബോംബ് 1964 പി. സുബ്രഹ്മണ്യം പി. സുബ്രഹ്മണ്യം ശ്രീ ഗുരുവായൂരപ്പൻ 1964 കെ.എസ്. ഗണപതി എസ്. രാമനാഥൻ അമ്മു 1965 എൻ. കേശവൻ എൻ.എൻ. പിഷാരടി സുബൈദ 1965 എച്ച്.എച്ച്. ഇബ്രാഹിം എം.എസ്. മണി കടത്തുകാരൻ 1965 എ.കെ. ബാലസുബ്രഹ്മണ്യം എം. കൃഷ്ണൻ നായർ കാർത്തിക 1968 വി.എം. ശ്രീനിവസൻ, എ.ആർ. ദിവാകർ എം. കൃഷ്ണൻ നായർ അനാഥ ശില്പങ്ങൾ 1971 പി.എസ്. വീരപ്പ എം.കെ. രാമു യോഗമുള്ളവൾ 1971 യു. പാർവ്വതീഭായി സി.വി. ശങ്കർ മാൻപേട 1971 ബഹദൂർ പി.എം.എ. അസീസ് പ്രീതി 1972 കെ കെ ഫിലിംസ് കോംബയിൻസ് വില്യം തോമസ് തൊട്ടാവാടി 1973 നെല്ല് 1974 എൻ.പി. അബു രാമുകാര്യാട്ട് കന്യാകുമാരി 1974 കെ.എസ്.ആർ. മൂർത്തി കെ.എസ്. സേതുമാധവൻ വൃന്ദാവനം 1975 പൂജയ്ക്കെടുക്കാത്ത പൂക്കൾ 1977 ശോഭനാ പരമേശ്വരൻ നായർ, പ്രേം നവസ് എൻ. ശങ്കരൻ നായർ പ്രേം നസീറിനെ കാണ്മാനില്ല 1983 - ലെനിൻ രാജേന്ദ്രൻ നിർമിച്ച ചിത്രങ്ങൾ ചിത്രം വർഷം സംവിധായകൻ അഗ്നിപുത്രി 1967 എം. കൃഷ്ണൻ നായർ നീതി 1971 തുലാവർഷം 1976 പൂജയ്ക്കെടുക്കാത്ത പൂക്കൾ 1977 എൻ. ശങ്കരൻ നായർ കെണി 1982 ശശികുമാർ അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡേറ്റാബേസിൽ നിന്ന് പ്രേം നവാസ്
പ്രേം പൂജാരി ഇംഗ്ലീഷ് വിലാസം https://ml.wikipedia.org/wiki/Prem_Poojari
ഹരിഹരൻ സംവിധാനം ചെയ്ത് 1999-ൽ പുറത്തിറങ്ങിയ ഒരു മലയാളചലച്ചിത്രമാണ് പ്രേം പൂജാരി .
കുഞ്ചാക്കോ ബോബൻ , ശാലിനി , വിനീത് എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
ഹരിഹരന്റെ കഥയ്ക്ക് ഡോ. ബാലകൃഷ്ണനാണ് തിരക്കഥയും സംഭാഷണവും രചിച്ചിരിക്കുന്നത്.
ബോളിവുഡ് സംഗീതസംവിധായകനായ ഉത്തം സിംഗ് ആണ് സംഗീതത്തിന് പ്രാധാന്യമുള്ള ഈ ചിത്രത്തിൽ ഒ.എൻ.വി. കുറുപ്പ് എഴുതിയ വരികൾക്ക് ഈണമിട്ടിരിക്കുന്നത്.
കുഞ്ചാക്കോ ബോബൻ-ശാലിനി താരജോഡി ഒന്നിച്ച മൂന്നാമത്തെ ചലച്ചിത്രം കൂടിയാണിത്.
അഭിനേതാക്കൾ കുഞ്ചാക്കോ ബോബൻ – പ്രേം ജേക്കബ് ശാലിനി – ഹേമ വിനീത് – മുരളി മയൂരി തിലകൻ ജഗതി ശ്രീകുമാർ ഒടുവിൽ ഉണ്ണികൃഷ്ണൻ സുകുമാരി മനോജ് കെ. ജയൻ രശ്മി സോമൻ സംഗീതം
ഗാനരചന നിർവ്വഹിച്ചിരിക്കുന്നത് ഒ.എൻ.വി. കുറുപ്പ് , സംഗീതസംവിധാനം നിർവ്വഹിച്ചിരിക്കുന്നത് ഉത്തം സിംഗ് .
"ആയിരം വർണ്ണമായ്" കെ.ജെ. യേശുദാസ് , കെ.എസ്. ചിത്ര 5:05 2.
"മാന്തളിരിൻ പട്ടു ചുറ്റിയ" കെ.ജെ. യേശുദാസ് 4:56 3.
"പനിനീരു പെയ്യും" കെ.ജെ. യേശുദാസ് , കെ.എസ്. ചിത്ര 5:28 4.
"പനിനീരു പെയ്യും" കെ.ജെ. യേശുദാസ് 1:15 5.
"ഹമ്മിംഗ്സ് ആൻഡ് സ്വരാസ്" കെ.ജെ. യേശുദാസ് 1:40 6.
"സോംഗ് കമ്പോസിംഗ്" ഉത്തം സിംഗ് , കെ.എസ്. ചിത്ര 9:02 7.
"മതി മൗനം വീണേ പാടൂ" കെ.എസ്. ചിത്ര 4:54 8.
"മാന്തളിരിൻ പട്ടു ചുറ്റിയ" കെ.എസ്. ചിത്ര 4:56 9.
"ഹമ്മിംഗ്സ് ആൻഡ് സ്വരാസ്" കെ.എസ്. ചിത്ര 2:29 10.
"ദേവരാഗമേ" പി. ജയചന്ദ്രൻ , കെ.എസ്. ചിത്ര 4:51 11.
"മതി മൗനം വീണേ പാടൂ" കെ.എസ്. ചിത്ര 4:53 12.
"കാതിൽ വെള്ളിച്ചിറ്റു ചാർത്തും" കെ.ജെ. യേശുദാസ് , കെ.എസ്. ചിത്ര 5:10 പുറത്തേക്കുള്ള കണ്ണികൾ പ്രേം പൂജാരി ഇന്റർനെറ്റ് മൂവി ഡാറ്റാബേസിൽ പ്രേം പൂജാരി – മലയാളസംഗീതം.
പ്രേം വത്സ ഇംഗ്ലീഷ് വിലാസം https://ml.wikipedia.org/wiki/Prem_Watsa വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഒരു ഇന്ത്യൻ-കനേഡിയൻ ബിസിനസുകാരനും, ടൊറന്റൊ ആസ്ഥാനമായ ഫെയർഫാക്സ് ഫിനാൻഷ്യൽ ഹോൾഡിംസ് എന്ന കമ്പനിയുടെ ചീഫ് എക്സിക്യുട്ടീവുമാണ് പ്രേം വത്സ ( ഓഗസ്ത് 5 1950 ).
കനേഡിയൻ വാരൻ ബഫറ്റ് എന്ന് ഇദ്ദേഹം അറിയപ്പെടുന്നു 2020 ജനുവരിയിൽ ഭാരതസർക്കാർ പത്മ പുരസ്കാരം ഇദ്ദേഹത്തിനു നൽകി .
കമ്പനി
കനേഡിയൻ മൊബൈൽ കമ്പനിയായ ബ്ലാക്ക്ബെറിയെ ഇൻഡ്യക്കാരനായ പ്രേം വത്സയുടെ ഉടമസ്ഥതയിലുള്ള ഫെയർഫാക്സ് ഫിനാൻഷ്യൽ ഹോൾഡിങ്സ് ഏറ്റെടുക്കുന്നു.
കാനഡ ആസ്താനമായി പ്രവർത്തിക്കുന്ന ഫെയർഫാക്സ് 29000 കോടി രൂപയ്ക്കാണ് ബ്ലാക്ക്ബെറി സ്വന്തമാക്കുന്നത്.
ബ്ലാക്ക്ബെറിയിൽ 10 ശതമാനം ഓഹരിയുള്ള പ്രേം വത്സ കഴിഞ്ഞ മാസം ബ്ലാക്ക്ബെറി ബോർഡ് ഓഫ് ഡയറക്റ്റേഴ്സിൽ നിന്ന് രാജിവച്ചതിനു ശേഷമാണ് ഏറ്റെടുക്കൽ നടപടികളാരംഭിച്ചത്.
1972 ൽ മദ്രാസ് ഐഐടിയിൽ നിന്ന് കെമിക്കൽ എൻജിനിയറിങ്ങിൽ ബിരുദം നേടി സഹോദരനോടൊപ്പം കാനഡയിലേക്ക് ചേക്കേറിയ ഹൈദരാബാദുകരനായ പ്രേം വത്സ ഒന്റ്റാരിയോ സർവകലാശാലയിൽ നിന്ന് എം.ബി.എ ബിരുദം നേടിയ ശേഷമാണ് ഓഹരി വിപണിയിൽ ഇടപെടുന്നത്.
നിരവധി കമ്പനികളെ ഏറ്റെടുത്ത ശേഷം ഇവയെല്ലാം ചേർത്ത് 1987 ൽ ഫെയർഫാക്സ് ഫിനാൻഷ്യൽ ഹോൾഡിങ്സ് രൂപീകരിച്ച പ്രേം വത്സ കാനഡയുടെ വാരൻ ബഫറ്റ് എന്നാണ് അറിയപ്പെടുന്നത്.
പ്രേം ജെയിൻ ഇംഗ്ലീഷ് വിലാസം https://ml.wikipedia.org/wiki/Prem_Jain
ഒരു ഇന്ത്യൻ മെക്കാനിക്കൽ എഞ്ചിനീയറായിരുന്നു ഡോ പ്രേം ജെയിൻ (ജനുവരി 1936 - സെപ്റ്റംബർ 2018) ഇന്ത്യയിലെ ഹരിത കെട്ടിടങ്ങളുടെ പിതാവ് എന്നും അറിയപ്പെടുന്നു.
ഇന്ത്യൻ ഗ്രീൻ ബിൽഡിംഗ് കൗൺസിലിന്റെ (IGBC) ചെയർമാനായി ജെയിൻ സേവനമനുഷ്ഠിച്ചിട്ടുണ്ട്.
പ്രേം ജെയിൻ 1952ൽ ഐടി ബിഎച്ച്‌യുവിൽ നിന്ന് ബിഎസ്‌സി എംഇയും 1967ൽ മിനസോട്ട സർവകലാശാലയിൽ നിന്ന് പിഎച്ച്ഡിയും നേടി.
1970ൽ മിനസോട്ട സർവകലാശാലയിൽ നിന്ന് ബിരുദാനന്തര ബിരുദവും തുടർന്ന് അതേ സ്ഥാപനത്തിൽ നിന്ന് 1972ൽ പിഎച്ച്ഡിയും കരസ്ഥമാക്കാൻ അദ്ദേഹം തുടർന്നു പഠിച്ചു.
ഇന്ത്യയിൽ തിരിച്ചെത്തിയ ശേഷം കാൺപൂർ ഐഐടിയിൽ വിസിറ്റിംഗ് പ്രൊഫസറായിരുന്നു.
തന്റെ ഭരണകാലത്ത് എൻവയോൺമെന്റൽ എഞ്ചിനീയറിങ്ങിനായി അദ്ദേഹം ഒരു പ്രത്യേക ലബോറട്ടറി സ്ഥാപിച്ചു.